EkBass/fiwiki-20250220-pages-articles huggingface dataset:
Fred Agabashian

Frederick 'Fred' L. Agabashian (21. elokuuta 1913, Modesto, Kalifornia-13. lokakuuta 1989, Alamo, Kalifornia) oli armenialais-yhdysvaltalainen moottoriurheilija, joka osallistui Indianapolis 500 -kilpailuun vuosina 1947-1957. Hänet tunnettiin kilpa-autoilijoiden keskuudessa lempinimellä 'Doc' (), koska työskennellessään testikuljettajana hänellä oli tapana arvioida viallisten autojen suorituskykyä. ==Formula 1== Formula 1 -sarjaan vuosina 1950-1960 kuuluvissa Indianapolis 500 -kilpailuissa hän oli parhaimmillaan kisoissa neljäs ja ajoi kerran paalupaikalle kaudella 1952. Vuosi Talli Valmistaja Moottori 1 2 3 4 5 6 7 8 9 10 11 Sijoitus Pisteet 1950 Indianapolis Race Cars Maserati 8CTF Offenhauser L4 GBR MON 500 SUI BEL FRA ITA \- 0 1951 Granatelli-Bardahl / Grancor Kurtis Kraft 3000 Offenhauser L4 SUI 500 BEL FRA GBR GER ITA ESP \- 0 1952 Cummins Diesel Kurtis Kraft Cummins Diesel SUI 500 BEL FRA GBR GER NED ITA \- 0 1953 Grancor-Elgin Piston Pin Kurtis Kraft 500B Offenhauser L4 ARG 500 NED BEL FRA GBR GER SUI ITA 18\. 1.5 1954 Merz Engineering / Milt Marion Kurtis Kraft 500C Offenhauser L4 ARG 500 BEL FRA GBR GER SUI ITA ESP \- 0 1955 Federal Engineering Kurtis Kraft 500C Offenhauser L4 ARG MON 500 BEL NED GBR ITA \- 0 1956 Federal Engineering Kurtis Kraft 500C Offenhauser L4 ARG MON 500 BEL FRA GBR GER ITA \- 0 1957 Bowes Seal Fast / Bignotti Kurtis Kraft 500G Offenhauser L4 ARG MON 500 FRA GBR GER PES ITA \- 0 ==Midget Cars ja koppiautot== Parempaa menestystä Agabashian sai midget cars -ajoluokissa, joissa voitti ensimmäisen mestaruutensa vuonna 1937 sekä BCRA mestaruuden vuosina 1946-48. Hän ajoi myös koppiautoja, joiden kautta hän pääsi Indianapoliksen kilpailuihin ensimmäistä kertaa vuonna 1947. ==Kilpauran jälkeen== Agabashian toimi tv-kommentaattorina kilpauransa jälkeen ja hänet nimettiin Midget Hall of of Fameen vuonna 1994. ==Perhe== Agabashianin isä oli matemaatikko ja sisaruksista tuli laulajia hänen itse valitessa kilpa-ajajan uran itselleen. ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1913 syntyneet Luokka:Vuonna 1989 kuolleet
Keski-Suomen pioneeripataljoona

Keski-Suomen pioneeripataljoona (lyhenne KSPionP) oli Keuruulla sijaitseva Pioneerirykmenttiin kuuluva maavoimien rauhanajan joukkoyksikkö, jonka tehtävänä oli kouluttaa varusmiehistä sodan ajan pioneeri- ja suojelujoukkoja. Keski-Suomen pioneeripataljoonaan kuului neljä komppaniaa ja palkattua henkilöstöä keskimäärin 60 henkilöä. Pataljoonassa koulutettiin joukkoja pioneeri- ja raivaajapioneerikomppanioihin, suojelukomppanioihin sekä ilma- ja merivoimien käyttöön tarkoitettuja erikoisraivaajia ja suojeluryhmiä. Osa pioneeripataljoonan varusmiehistä koulutettiin erikoistehtäviin, kuten sotilaspoliiseiksi, suojelutiedusteluajoneuvon kuljettajiksi, suojeluhuoltomiehiksi sekä erikoisajoneuvojen ja työkoneiden kuljettajiksi. Varusmieskoulutuksen lisäksi pataljoonassa järjestettiin pioneeri- ja suojelujoukkojen kertausharjoituksia. Lisäksi yksikkö osallistui pääjoukko- osastonsa Pioneerirykmentin valmiustehtäviin. Pataljoona harjoitteli Roosinpohjan harjoitusalueella Keuruulla. ==Organisaatio== Kokoonpanoon kuuluivat: * esikunta (E/KSPionP) * 1. komppania (1.K) * 2. komppania (2.K) * Suojelukomppania (SluK) ja * AuK (aliupseerikoulu) Pioneeripataljoonan varusmiessaapumiserän vahvuus oli noin 500 asevelvollista, joista noin 25 % pääsi johtajakoulutukseen kouluttautumaan aliupseeriksi tai upseeriksi. Pääosa koulutettavista oli kotoisin Keski-Suomen, Vaasan ja Hämeen sotilaslääneistä. ==Historia ja perinteet== Yksikkö siirtyi Keuruulle nyttemmin lakkautetusta Korian varuskunnasta vuonna 1967. Tuolloin silloinen Pioneerirykmentti lakkautettiin ja se jakautui Kymen pioneeripataljoonaan ja Keski-Suomen pioneeripataljoonaan. Yksikön tunnettuja komentajia on joukkoa vuodet 1981–1983 johtanut everstiluutnantti Matti Lukkari. Toinen pataljoonan pitkäaikainen komentaja oli everstiluutnantti Elja Puranen (1975–), joka on laatinut myös yksikön historiaa vuosina 1967–1987 koskevan teoksen. 2000-luvulla komentajana toimi everstiluutnantti Timo Laine. 1980-luvulla Pioneeripataljoonaan on kuulunut myös Konekomppania (KoneK/KSPionP). Pioneeripataljoonan kunniamarssi on Koljonvirran marssi. ==Lähteet== * Pioneeripataljoona Puolustusvoimien portaalissa Luokka:Länsi-Suomen sotilaslääni
Kurt Ahrens Jr.

Kurt Ahrens Jr. (s. 19. huhtikuuta 1940 Braunschweig, Saksa) on entinen saksalainen kilpa-autoilija. Hän kilpaili lähinnä urheilu- ja vakioautoilla, mutta osallistui myös neljään Formula 1 -sarjan Saksan Grand Prix -kilpailuihin kausilla -. Hän oli parhaimmillaan seitsemäs. Ahrensin ura formulasarjoissa alkoi Formula 3:ista vuonna 1958, jossa voitti viiden vuoden aikana nuorten mestaruuden kahdesti. Ajaessaan sarjassa viimeisiä kausia, Ahrens sai kilpailukieltoa sääntöjenvastaisen moottorin käyttämisestä ja siirtyi kaudeksi 1964 Formula 2-sarjaan, jonka kautta hän pääsi myös kilpailemaan F1-sarjassa käyttöön otettujen F2-sarjaa vastaavien sääntöjen avulla. ==Perhe== Ahrensin isä Kurt Ahrens Sr oli autokorjaamoyrittäjä sekä romumetallikauppias, joka kilpaili myös F3-sarjassa, välillä myös poikaansa vastaan, ja jonka yritystä Ahrens Jr alkoi johtaa kilpauransa jälkeen. == Formula 1 -tilastoja == Vuosi Talli Auto Moottori 1 2 3 4 5 6 7 8 9 10 11 12 Sijoitus Pisteet 1966 Caltex Racing Team (yksityinen Brabham) BT18 (F2) Cosworth S4 MON BEL FRA GBR NED GER Kesk. ITA USA MEX - 0 1967 Ron Harris Racing Team (yksityinen Protos) Protos (F2) Cosworth S4 RSA MON NED BEL FRA GBR GER Kesk. CAN ITA USA MEX - 0 1968 Caltex Racing Team (yksityinen Brabham) BT24 Repco V8 RSA ESP MON NED BEL FRA GBR GER 12 CAN ITA USA MEX - 0 1969 Ahrens Racing Team (yksityinen Brabham) Brabham BT30 (F2) Cosworth S4 RSA ESP MON NED FRA GBR GER 7 CAN ITA USA MEX - 0 ==Lähteet== Luokka:Saksalaiset Formula 1 -kuljettajat Luokka:Vuonna 1940 syntyneet Luokka:Elävät henkilöt
Constantin Wilhelm Lambert Gloger

Constantin Wilhelm Lambert Gloger (17. syyskuuta 1803 Kasischka, Sleesia – 30. joulukuuta 1863 Berliini) oli saksalainen eläintieteilijä ja lintutieteilijä. Gloger opiskeli luonnonhistoriaa Berliinissä ja Breslaussa 1824–1830, jolloin hänet promovoitiin Breslaussa. 1831 hänet valittiin saksalaisen luonnontieteilijöiden akatemian Deutsche Akademie der Naturforscher Leopoldina, Halle jäseneksi. Hän työskenteli Berliinissä Eläinmuseossa 1834 alkaen ja julkaisi artikkeleitaan Journals für Ornithologiessa.Lyhyt elämäkerta Hän oli ensimmäinen, joka huomasi rakenteelliset erot pääskyjen (Hirundinidae) ja tervapääskyjen (Apus) välillä. Hänen teoriaansa perustuu ns. Goglerin sääntö, jonka mukaan eläimissä esiintyvän tumman pigmentin osuus kasvaa mentäessä lämpimämmille ja kosteammille seuduille. Gloger nimesi linnuista muun muassa kääpiötinamin suvun Taoniscus 1832.Zoonomen ==Teoksia== * Zur Naturgeschichte des weißbindigen Kreuzschnabels loxia taenioptera (1829) * Schlesiens Wirbelthier-Fauna (1833) * Das Abändern der Vögel durch Einfluss des Klimas (1833) * Vollständiges Handbuch der Naturgeschichte der Vögel Europas (ab 1834) * Gemeinnütziges Hand-und Hilfsbuch der Naturgeschichte (1841) ==Lähteet== Luokka:Saksalaiset ornitologit Luokka:Vuonna 1803 syntyneet Luokka:Vuonna 1863 kuolleet
Veli-Matti Ruisma

Veli-Matti Ruisma (s. 28. syyskuuta 1954 Pori) on entinen suomalainen jääkiekkoilija. ==Ura== Ruisma pelasi SM-sarjaa ja -liigaa Ässissä 12 kautta ja lisäksi neljä kautta Luulajassa Ruotsin 1. divisioonaa ja Elitserieniä. Hän edusti Suomen maajoukkuetta kaksissa MM-kisoissa ja yhteensä 43 maaottelussa, joissa hän teki viisi maalia ja sai neljä syöttöpistettä. Urallaan Ruisma pelasi SM-sarjassa ja -liigassa 328 runkosarjaottelua, teki 124 maalia ja antoi 165 syöttöä eli yhteensä 289 tehopistettä. Jäähyminuutteja Ruismalle kertyi 172. Pudotuspeleissä vastaavat tilastot olivat 30 ottelua, 11 + 19 = 30 tehopistettä ja 40 jäähyminuuttia. Ruisman uran parhaat saavutukset olivat Ässien mestaruus kaudella 1977–1978 ja osallisuus Luulajan nousussa Elitserieniin. ==Muuta== Pelaajauransa jälkeen Ruisma on toiminut Porin jäähallin kentänhoitajana. Hänen poikansa Kristian Ruisma pelasi jääkiekkoa Ässien A-junioreissa ja Mestiksen SaPKossa, KooKoossa ja HCK:ssa. ==Tilastot== 1972–1973 Ässät SM-sarja 1 0 0 0 0 – – – – – 1973–1974 Ässät SM-sarja 33 7 4 11 12 – – – – – JMM 5 1 2 3 0 1974–1975 Ässät SM-sarja 36 11 10 21 31 – – – – – 1975–1976 Ässät SM-liiga 36 15 15 30 14 4 2 2 4 12 1976–1977 Ässät SM-liiga 36 11 25 36 20 – – – – – MM 10 1 1 2 4 1977–1978 Ässät SM-liiga 30 17 16 33 18 9 2 2 4 6 1978–1979 Ässät SM-liiga 34 13 22 35 37 8 1 9 10 0 MM 6 0 0 0 0 1979–1980 Ässät SM-liiga 36 23 17 40 10 7 4 6 10 0 1980–1981 Ässät SM-liiga 36 15 31 46 6 2 2 0 2 22 1981–1982 Luleå HF SWE I-div. 21 24 19 43 10 – – – – – 1982–1983 Luleå HF SWE I-div. 29 20 34 54 24 – – – – – 1983–1984 Luleå HF SWE I-div. 35 22 42 64 41 – – – – – 1984–1985 Luleå HF SEL 33 12 20 32 8 – – – – – 1985–1986 Ässät SM-liiga 24 12 22 34 22 – – – – – 1986–1987 Ässät SM-liiga 13 0 2 2 0 – – – – – 1987–1988 Ässät SM-liiga 13 0 1 1 2 – – – – – 12 kautta yhteensä SM-sarja/SM-liiga 328 124 165 289 172 30 11 19 30 40 ==Lähteet== * ===Viitteet=== Luokka:Suomalaiset jääkiekkoilijat Luokka:Vuonna 1954 syntyneet Luokka:Elävät henkilöt
Monika Debertshäuser

Monika Deberthäuser (s. 18. syyskuuta 1952) on entinen itäsaksalainen maastohiihtäjä. Hän kilpaili 1970-luvulla ja voitti olympiapronssia 4 × 5 km viestissä vuoden 1976 talviolympialaisissa Innsbruckissa. Luokka:Itäsaksalaiset olympiamitalistit Luokka:Itäsaksalaiset maastohiihtäjät Luokka:Vuonna 1952 syntyneet Luokka:Elävät henkilöt
Vitali Denisov

Vitali Denisov (s. 27. helmikuuta 1976) on venäläinen maastohiihtäjä, joka kilpaili vuosina 1997-2003\. Hän voitti pronssia takaa-ajossa vuoden 2001 hiihdon maailmanmestaruuskilpailuissa Lahdessa. Denisovin paras henkilökohtainen sijoitus talviolympialaisissa on 5. sija vuoden 2002 talviolympiaisista Salt Lake Citystä. Luokka:Venäläiset maastohiihtäjät Luokka:Vuonna 1976 syntyneet Luokka:Elävät henkilöt
Aeros (lentokonevalmistaja)

Aeros on ukrainalainen yhtiö, jonka perustivat entiset Antonovin insinöörit 1990. Yhtiö valmistaa riippuliitimiä ja ranskalaista ultrakevyttä Best Off Sky -lentokonetta lisenssillä. ==Aiheesta muualla== * Yhtiön historiaa Luokka:Lentokonevalmistajat Luokka:Ukrainalaiset teollisuusyritykset
Ludovic Assemoassa

Amevou-Ludovic Assemoassa (s. 18. syyskuuta 1980 Lyon, Rhône-Alpes, Ranska) on togolainen jalkapalloilija, joka on edustanut muun muassa espanjalaista Granada 74:ää. 184 senttimetriä pitkän Assemoassan pelipaikka on puolustuksessa. Assemoassa oli mukana Togon joukkueessa MM-kilpailuissa 2006 ja pelasi alkulohkon ensimmäisessä ottelussa Etelä-Koreaa vastaan. == Lähteet == Luokka:Togolaiset jalkapalloilijat Luokka:Vuonna 1980 syntyneet Luokka:Elävät henkilöt
Pekka Mäki (nyrkkeilyvalmentaja)

Veli-Pekka Mäki (s. 6. helmikuuta 1970 Kirkkonummi) on suomalainen nyrkkeilyvalmentaja, joka valmentaa muun muassa Amin Asikaista, Juho Tolppolaa ja Edis Tatlia sekä on järjestänyt kymmeniä ammattilaisnyrkkeilyiltoja. Hän toimii edellisten nyrkkeilijöiden lisäksi myös muun muassa Ville Piispasen ja venäläisen Dennis Shafikovin managerina P3Boxingissa. Mäki tekee useiden ammattinyrkkeilytallien kanssa yhteistyötä, myös Suomessa. Mäki myös valmentaa amatöörinyrkkeilyseura Kirkkonummen Nyrkkeilykerhossa. Hän kouluttautui vuosituhannen vaihteessa liikunnanohjaajaksi. Mäki toimi vuosina 2020–2022 Suomen Nyrkkeilyliiton lajipäällikkönä. Pekka Mäen isä on ammattinyrkkeilijänä tunnettu Olli Mäki. == Valmennettavat/manageroitavat == *Amin Asikainen *Niko Jokinen *Jussi Koivula *Juho Tolppola *Denis Shafikov *Ville Piispanen *Edis Tatli *Nordeen Toure *Jarno Rosberg == Lähteet == == Aiheesta muualla == * Pekka Mäki BoxRec-tietokannassa * Pekka Mäki BoxRec-tietokannassa Luokka:Suomalaiset nyrkkeilyvalmentajat Luokka:Vuonna 1970 syntyneet Luokka:Elävät henkilöt
Brandon (Manitoba)

Brandon on kaupunki Manitoban provinssissa Kanadassa. Se on Winnipegin jälkeen Manitoban toiseksi suurin kaupunki: vuoden 2006 väestönlaskennassa kaupungin asukasluku oli 41 511. == Liikenne == Kaupungin pohjoispuolella kulkee Kanadan läpi ulottuva Trans-Canada Highway, jota pitkin provinssin pääkaupunkiin Winnipegiin on matkaa noin 200 km. Pohjois-etelä suunnassa kaupungin läpi kulkee Manitoba Provincial Highway 10, joka yhdistää kaupungin etelässä Yhdysvaltoihin ja pohjoisessa Minnedosan, Dauphinin, Swan Riverin, The Pasin ja Flin Flonin kaupunkeihin. Kaupungin pohjoisepuolella sijaitsee Brandonin lentoasema josta on reittiliikennettä Winnipegiin ja Dauphiniin. == Maantiede ja ilmasto == Kaupunki sijaitsee Westmanin hallintoalueella lounaisessa Manitobassa. Kaupungin läpi virtaa Assiniboinejoki. Se on maastoltaan hyvin tasaista, kaupungin lähistöllä ei ole mainittavia korkeuseroja. Brandon sijaitsee preerialla ja tämän vuoksi ilmasto on puolikuiva, Köppenin ilmastoluokitus asteikolla BSk. Kesäisin tuulet puhaltavat useimmiten etelästä, tuoden alueelle lämmintä ilmaa. Talvisin tuulet puhaltavat yleisesti pohjoisesta ja luoteesta, tuden alueelle erittäin kylmää ilmaa Kanadan arktisilta alueilta. Kaupungin heinäkuun keskimääräinen päivän korkein lämpötila on 26,5 °C ja matalin tammikuussa –23,9 °C. Vuotuinen sädemäärä on 472,7 mm. == Lähteet == == Aiheesta muualla == * Brandonin kaupunki Luokka:Manitoban kaupungit
Adriana Barraza

Adriana Barraza (s. 5. maaliskuuta 1956) on meksikolainen näyttelijä. Hän on tullut tunnetuksi varsinkin telenoveloista ja esiintynyt lisäksi useissa elokuvissa, kuten esimerkiksi Alejandro González Iñárritun Amores perrosissa (2000) sekä Babelissa (2006), joista jälkimmäisestä hän oli vuonna 2007 ehdolla sekä parhaan naissivuosan Oscar-palkinnon että Golden Globen saajaksi. Samana vuonna Barraza kutsuttiin myös jäseneksi Yhdysvaltain elokuva- akatemiaan. == Yksityiselämä == Barraza syntyi vuonna 1956 Tolucassa, Méxicon osavaltiossa Meksikossa. Kun hän oli kolmevuotias, hänen äitinsä kuoli sydänlihastulehdukseen. Hän itse on saanut elämänsä aikana kaksi sydänkohtausta. Ollessaan 18-vuotias Barraza tuli raskaaksi, ja synnytti tyttären vuonna 1975. Barraza opiskeli näyttelemistä Chihuahuassa ja muutti Méxicoon vuonna 1985 työskennelläkseen teatteriohjaajana. == Lähteet == == Aiheesta muualla == * Luokka:Meksikolaiset näyttelijät Luokka:Vuonna 1956 syntyneet Luokka:Elävät henkilöt
Dirt-pyöräily

Dirt-pyöräily on maastopyöräilyn alalaji, jossa polkupyörällä hypitään hyppyreistä ja tehdään temppuja ilmassa sekä maassa. Dirt-pyörät poikkeavat muista pyöristä erityisesti siinä, että ne ovat muita pyöriä matalampia ja kestävämpiä.Alalla on kilpailuja, mutta harrastaminen on oma-aloitteista. Tavallisella maastopyörälläkin dirttiä voi harrastaa. Lajin temppuja ovat esimerkiksi linkku, no-footer, one-hander, table, one-footer, 180 ja 360. Dirt-pyörät ovat samankaltaisia kuin BMX-pyörät, mutta dirt-pyörissä ovat yleensä etujousitus ja pyörän tanko on samankaltainen, vaikkakin joskus lyhyempi kuin tavallisissa maastopyörissä temppujen tekemisen helpottamiseksi. Dirt-pyörä on myös kooltaan isompi kuin BMX-pyörä. == Lähteet == Luokka:Maastopyöräily
Maria Schell

Maria Schell (alk. Margarete Schell, 15. tammikuuta 1926 Wien, Itävalta – 26. huhtikuuta 2005 Preitenegg, Kärnten) oli itävaltalainen näyttelijä. Hänen isänsä oli sveitsiläinen kirjailija ja äitinsä itävaltalainen näyttelijä. Hän oli myös näyttelijä Maximilian Schellin ja vähemmän tunnettujen näyttelijöiden Carl Schellin ja Immy (Immaculata) Schellin vanhempi sisar. Schell oli päätähti muun muassa elokuvissa Mutta suurin kaikista (The Heart of the Matter, 1953), Ansa (Gervaise, 1956), Valkeat yöt (Le Notti Bianche, 1957), Karamazovin veljekset (The Brothers Karamazov, 1958), jossa hän näytteli Grushenkaa, Hirsipuu (The Hanging Tree, 1959), Cimarron (1960) ja Teräsmies (Superman: The Movie, 1978). Hänen vastanäyttelijöinään toimivat muun muassa Yul Brynner, Gary Cooper ja Marlon Brando. Schell oli vierailevana tähtenä televisiosarjan Vanha kettu kolmessa jaksossa. Hänen viimeinen julkinen esiintymisensä oli Maximilian Schellin dokumentin My Sister Maria ensi-illassa vuonna 2002. Maria Schell sai naispääosastaan elokuvassa Viimeinen silta ulkomaan Jussi-palkinnon vuonna 1955.Filmiaura Jussit.fi: Jussi-voittajat kautta aikojen Schell oli naimisissa kahdesti, ensin Horst Hächlerin ja myöhemmin Veit Relinin kanssa. Hänellä on toisesta avioliitostaan tytär, näyttelijä Marie Theres Kroetz-Relin (1966). Korkean iän ja sairauden rasittama Maria Schell vietti erakkoelämää Kärntenissä Itävallan Alpeilla, kunnes kuoli keuhkokuumeeseen vuonna 2005. Hänen kuolemansa jälkeen Maximilian Schell julkaisi lausunnon, jonka yhdessä osassa sanottiin: ”Elämänsä loppua kohden hän kärsi hiljaa eikä kukaan kuullut hänen valitustaan. Ihailen häntä siitä syystä. Hänen kuolemansa saattoi olla hänelle pelastus. Mutta ei minulle. Hän on korvaamaton.” == Lähteet == == Aiheesta muualla == * * Luokka:Itävaltalaiset näyttelijät Luokka:Jussi-palkinnon saajat Luokka:Vuonna 1926 syntyneet Luokka:Vuonna 2005 kuolleet
Fiona Dolman

Fiona Jane Dolman (s. 1. tammikuuta 1970 Findhorn, Skotlanti) on skottilainen näyttelijä. Hänet muistetaan mm. brittiläisistä tv-sarjoista Sydämen asialla (Jackie Lambertina vuosina 1998–2001) ja Midsomerin murhat (rouva Barnabyna, päähahmon vaimona). Hän näytteli myös Joe Ahearnia Ultravioletissa vuonna 1998. Hän on vieraillut myös Holby Cityssä. == Aiheesta muualla == * Luokka:Skotlantilaiset näyttelijät Luokka:Vuonna 1970 syntyneet Luokka:Elävät henkilöt
Filippiinientiira

Filippiinientiira (Sterna bernsteini) on tiiroihin kuuluva lintu. Filippiinientiira on äärimmäisen uhanalainen lintu, ja niitä on jäljellä alle 50 yksilöä. Populaatio on luultavasti pienentynyt pääosin rannikolla olevien soiden vähentymisen seurauksena, mutta myös mahdollisesti munien keruun takia. == Koko ja ulkonäkö == Filippiinientiira on lähes kokonaan harmaa 43 cm pitkä tiira, jolla on musta pää ja keltainen nokka, jossa on musta kärki. Linnun jalat ovat mustat. Suomalaisista tiiroista filippiinientiira muistuttaa eniten pikkutiiraa nokan värin takia, mutta on kuitenkin huomattavasti suurempi. == Levinneisyys == Lajia on nähty hyvin harvoin, sitä on nähty ainoastaan Itä- Kiinan, Indonesian, Malesian, Taiwanin, Thaimaan ja Filippiinien rannikolla, ja näissäkin paikoissa erittäin harvoin. Uusimmat havainnot on nähty Kiinan rannikolla. == Lähteet == Luokka:Tiirat Luokka:Uhanalaiset linnut Luokka:Äärimmäisen uhanalaiset lajit
Nutaatio

Nutaatio on akselinsa ympäri pyörivän symmetrisen kappaleen, kuten gyroskoopin, rotaatiovakautetun ammuksen tai planeetan, vähäistä epäsäännöllistä liikettä. Ilmiön havaitsi 1728 englantilainen astronomi James Bradley, ja sille keksittiin selitys 20 vuotta myöhemmin. == Maapallon nutaatio == Kun maan prekessio­liikkeen täysi kierros kestää noin 26 000 vuotta, nutaation pääjakson kesto on noin 18,6 vuotta. Kuun ratataso on kallellaan ekliptikaan nähden, ja siitä aiheutuu prekessiota 18,6 vuoden jaksoissa. Tämä heijastuu suoraan maapallon nutaatioon vastaavana jaksona. Muutokset ovat suuruudeltaan muutamia kymmeniä kaarisekunteja. Karttunen, Donner, Kröger, Oja, Poutanen: Tähtitieteen perusteet, Ursa, 2003 ISBN 952-5329-30-5 Koska planeettojen liikeradat tiedetään hyvin, nutaatio voidaan laskea kaarisekuntien tarkkuudella vuosikymmeniksi. Maalla on kuitenkin napavariaatioksi kutsuttu häiriö, jota voidaan ennustaa vain kuukausia eteenpäin. Napavariaatio, navan sijainnin liikkuminen pienellä alueella, johtuu merivirroista, sääjärjestelmistä ja maan sulan ytimen liikkeistä. ==Nutaation suuruusluokka== Nutaation pääjakso johtuu siis kuun prekessioliikkeestä ja on tämän prekessioliikkeen jakson pituinen, 6798 päivää (18,6 vuotta). Sen amplitudi kaarisekunteina on pituuspiirin suunnassa 17″ ja maan akselin suunnassa 9″. Muut nutaatiotermit ovat paljon pienempiä. Seuraavaksi suurimmalla 183 päivän (puoli vuotta) periodilla vaihtelevalla termillä on 1.3″:n amplitudi ja akselin suunnassa 0.6″. Kaikki mittaustarkkuuden rajoissa olevat häiriöt ovat periodiltaan 5,5–6798 päivää. Havaintoja ei ole periodeista, joiden pituus olisi 34,8–91 päivää. Nutaatio yleensä jaetaan pitkä- ja lyhytjaksoisiin termeihin. Pitkät jaksot voidaan laskea kalentereihin, lyhyempiä varten laaditaan korjaustaulukoita. == Lähteet == ==Aiheesta muualla== * Viimeaikaisia nutaatioteorioita "Cyril Ron: The Tables of Differences Between the Nutation Series IAU2000, IERS1996 and IAU1980" Luokka:Astrometria
Adolph Zukor

Adolph Zukor (ent. Cukor, ) oli elokuva-alan liikemies ja elokuvayhtiö Paramount Picturesin perustajajäsen. == Elämäkerta == Cukor syntyi aškenasijuutalaiseen perheeseen Ricsen kylässä silloisessa Itävalta-Unkarissa. Vuonna 1889, 16-vuotiaana, hän muutti Yhdysvaltoihin. Hän aloitti vaatimattomasti New Yorkissa. Vuonna 1892 hän muutti Chicagoon ja aloitti liiketoiminnan turkisalalla. Toiminta kasvoi nopeasti ja Cukor ansaitsi hyvin. Hän ryhtyi elokuva-alalle vuonna 1903, kun hänen serkkunsa Max Goldstein pyysi häneltä lainaa. Mitchell Mark oli laajentamassa teatteriketjuaan ja tarvitsi sijoittajia. Ketjun ensimmäinen teatteri oli Buffalossa sijaitseva Edisonia Hall, jonka salongissa esiteltiin Thomas Edisonin keksintöjä, kuten fonografi, hehkulamppu ja liikkuvat kuvat. Cukor ei ainoastaan lainannut Goldsteinille rahaa, vaan ryhtyi hänen liikekumppanikseen. Vuonna 1912 Cukor muodosti Famous Players in Famous Plays -jakeluyhtiön levittämään ranskalaista elokuvaa Les Amours de la reine Élisabeth Yhdysvalloissa. Seuraavana vuonna hän sai taloudellista tukea New Yorkin teatteri- ja elokuva-alalla toimineilta Frohmanin veljeksiltä. He muodostivat Famous Players Film Company -yhtiön. Studio kehittyi ensin Famous Players-Laskyksi ja myöhemmin Paramount Pictures -yhtiöksi, jonka johtajana hän toimi vuoteen 1936 asti. Hän mullisti koko elokuva-alan järjestämällä tuotannon, jakelun ja esittelyn samaan yhtiöön. Zukor vetäytyi Paramount Picturesin tehtävistä vuonna 1959. Hän kuoli 103-vuotiaana Los Angelesissa vuonna 1976. == Lähteet == == Aiheesta muualla == Luokka:Unkarilaiset henkilöt Luokka:Yli satavuotiaiksi eläneet unkarilaiset Luokka:Elokuvatuottajat Luokka:Hollywood Walk of Fame Luokka:Vuonna 1873 syntyneet Luokka:Vuonna 1976 kuolleet
Focke-Achgelis

Focke-Achgelis oli saksalainen helikoptereja valmistanut yritys. Yhtiön perusti Henrich Focke ja Gerd Achgelis 1937. Ensimmäinen helikopteri, jota pystyi ohjaamaan oli Focke-Wulf Fw 61. Kone esiteltiin kuuluisassa näytöksessä Berliinissä vuonna 1936, jolloin konetta ohjasi Hanna Reitsch. 1937 Focke- Wulfin osakkaat painostivat Heinrich Fockea lähtemään yrityksestä, ja hän perusti uuden yrityksen erikoistumaan helikoptereihin. ==Yhtiön projektit== *Focke-Achgelis Fa 223 Drache, kuljetushelikopteri *Focke-Achgelis Fa 225 *Focke-Achgelis Fa 266 Hornisse, helikopteri (prototyyppi) *Focke-Achgelis Fa 269, VTOL-lentokone *Focke-Achgelis Fa 283 *Focke-Achgelis Fa 284 *Focke- Achgelis Fa 325 Krabbe, kuljetusmultikopteri *Focke-Achgelis Fa 330 Bachstelze, helikopteri (prototyyppi) *Focke-Achgelis Fa 336, tiedusteluhelikopteri (prototyyppi), 1944 ==Aiheesta muualla== *Luft '46 *
Miguel Lillo

Miguel Lillo (27. heinäkuuta 1862 San Miguel de Tucumán – 4. toukokuuta 1931 San Miguel de Tucumán) oli argentiinalainen kasvitieteilijä ja lintutieteilijä. Lillo opiskeli Colegio Nacional Tucumánissa. Hän ei suorittanut akateemista tutkintoa vaan oli itseoppinut tiedemies. Nuoresta alkaen hän oli kiinnostunut luonnosta ja julkaisi kirjoituksen Tucumánin provinssin kasvillisuudesta 1888. Vuonna 1905 hän julkaisi teoksen Fauna Tucumana, Aves. 1914 Universidad Nacional de La Plata myönsi hänelle kunniatohtorin (Doctor Honoris Causa) arvonimen. 1930 Lillo lahjoitti perintötilastaan palan maata, kirjastonsa sekä kasvi- ja eläinkokoelmansa Universidad Nacional de Tucumánille. Hänen nimellään perustettu säätiö Fundación Miguel Lillo toimii tällä samalla paikalla ja pitää yllä museota, jossa on muun muassa 590 000 kasvinäytteen kokoelma.Säätiön kotisivu Säätiön esittely Lillo kuvaili ja nimesi useita lintulajeja, muun muassa tummatöyhtötinamin (Eudromia formosa). == Kirjoituksia == * Notas ornitológicas * Sobre la determinación de la glucosa en los vinos y en los productos de la industria azucarera * Flora de la provincia de Tucumán (1888) * Sobre la existencia de una especie de heliocarpo en la Argentina (Tucumán y el Interior de Córdoba) (1888) * Flores de Tucumán, herbario de M.Lillo (Para la Exposición Universal Internacional de París) (1889) * Enumeración y descripción de las especies de animales indígenas con sus costumbres, daños y beneficios que ocasionan, más sus características (1889) * El cultivo del ramio en Tucumán * Enumeración sistemática de las aves de la provincia de Tucumán (Museo Nacional de Buenos Airesin julkaisuja), (3) VIII (1902) * Fauna Tucumana. Aves Revista de Letras y Ciencias Sociales, Tucumán (1905) * Contribución al conocimiento de los árboles de la República Argentina (1910) * Descripción de plantas nuevas pertenecientes a la Flora Argentina (Ilex prunus, Blepharocalyx) (Sociedad Científica Argentinan julkaisuja, LXXII) (1911) * Description de deux nouvelles espèces d'oiseaux de la République Argentina (Museo Nacional de Historia Naturalin julkaisuja, Buenos Aires, t.XXIV) (1913) * Las Asclepidáceas de la República Argentina Revista de Estudios Universitarios, Tucumán (1924) * Un cambio curioso de sexualidad Ed.Darwiniana (1924) == Lähteet == Luokka:Ornitologit Luokka:Argentiinalaiset tieteilijät Luokka:Vuonna 1862 syntyneet Luokka:Vuonna 1931 kuolleet
Shane A. Parker

Shane A. Parker (1943 – 21. marraskuuta 1992 Adelaide Australia) oli brittiläinen museointendentti ja lintutieteilijä. Parker muutti Australiaan 1967 ja työskenteli intendenttinä Etelä-Australian museossa (South Australian Museum) 1976–1992. 1982 Parker kuvaili koiraspalsasirrin ja naaraskuovisirrin risteymän tieteelle uutena lajina (Cox's Sandpiper, Calidris paramelanotos), jonka myöhemmin todettiin siis olevan risteymä. Hän nimesi ja kuvaili myös pikkuemun (Dromaius baudinianus), joka kuoli sukupuuttoon jo noin vuonna 1827. Parker oli julkaisemassa kahta ensimmäistä osaa kirjasarjasta Annotated Checklist of the Birds of South Australia, Part 1: Emus to Spoonbills (1979) ja Part 2A: Waterfowl (1985). Enempää ei toistaiseksi ole julkaistu. Luokka:Brittiläiset ornitologit Luokka:Vuonna 1943 syntyneet Luokka:Vuonna 1992 kuolleet
Ilpo Kokkila

Ilpo Erkki Tapani Kokkila (s. 8. joulukuuta 1947 Saarijärvi) on suomalainen talouselämän vaikuttaja. Hän on SRV-yhtiöiden pääomistaja ja vuorineuvos vuodesta 2004. Kokkila toimi Elinkeinoelämän keskusliiton hallituksen puheenjohtajana kaksi kautta vuosina 2013–2014. Kokkila oli SRV-yhtiöiden hallituksen puheenjohtaja vuosina 1987–2020. Hän oli myös Keskon hallituksen jäsen 2006–2015. Vuosina 1999–2012 Kokkila oli Johtamistaidon Opiston hallituksen jäsen. ==Elämä ja ura== Kokkila valmistui rakennustekniikan diplomi-insinööriksi Teknillisestä korkeakoulusta vuonna 1974. Valmistuttuaan hän oli töissä Perusyhtymässä idänviennissä. Vuonna 1987 hän perusti Viitoset- rakennusyhtiön, jonka tunnetaan nykyään SRV-yhtiöinä. Kokkila promovoitiin kauppatieteiden kunniatohtoriksi Jyväskylän yliopiston informaatioteknologian tiedekunnassa vuonna 2013. Hän on ollut vapaamuurarien jäsen. Kokkilalla on kolme poikaa, joista vanhin on tuotantotalouden diplomi-insinööri ja töissä SRV:llä. == SRV Yhtiöt Oyj == SRV Yhtiöt Oyj on vuonna 2007 Helsingin pörssiin listautunut yhtiö. SRV rakensi Kampin kauppakeskuksen, joka myytiin brittiläisille kiinteistösijoittajille. SRV oli vuonna 2007 Helsingin Musiikkitalon rakentamisesta järjestetyn urakkakilpailun toisella kierroksella ainoa tarjouksen jättäjä. SRV:ssä toimitusjohtajat ovat vaihtuneet tiuhaan. Kokkilan mukaan Heikki Allonen siirtyi Fiskarsiin ja Hannu Mikkosella oli kokemusta enemmän muilta aloilta. Eero Heliövaara tuli pankki- ja vakuutusmaailmasta. == Omaisuus == Kokkila omistaa Pontos Oy:n, joka omistaa Tallinnan Sokos Hotel Virun kiinteistön ja viereisen kauppakeskuksen, sekä 39 prosenttia Valmet Automotivesta. Lisäksi hän omistaa Portugalin Algarvessa maa-alueen, jonne on rakenteilla viiden tähden kylpylähotelli, golfkenttä ja loma-asuntoja. Vuonna 2011 Kokkiloiden suku sijoittui 25. sijalle Arvopaperilehden Pörssirikkaat-selvityksessä 116 miljoonan euron osakeomistuksillaan. == Lähteet == == Kirjallisuutta == * Luokka:Suomalaiset insinöörit Luokka:Suomalaiset yritysjohtajat Luokka:Suomen rakennusalan vaikuttajat Luokka:Suomalaiset työnantajajärjestöjen johtajat Luokka:Suomalaiset järjestöjohtajat Luokka:Suomalaiset vapaamuurarit Luokka:Vuorineuvokset Luokka:Vuonna 1947 syntyneet Luokka:Elävät henkilöt
Takuboku Ishikawa

Takuboku Ishikawa (; 20. helmikuuta 1886 Hinoto, Iwate – 13. huhtikuuta 1912 Tokio) oli japanilainen runoilija, jonka tuotannosta erityisen merkittäviksi ovat nousseet hänen kirjoittamansa tankat. Hänen alkuperäinen nimensä oli Hajime Ishikawa (). Ishikawa julkaisi ensimmäisen runokokoelmansa Akogare vuonna 1905. Muutettuaan Tokioon vuonna 1908 hänen tyylinsä muuttui vähitellen naturalistisempaan ja poliittisempaan suuntaan. Tokiossa hän toimi Asahi Shimbunin oikolukijana ja toimittajana ja kirjoitti päiväkirjoja, joista Rōmaji nikki julkaistiin kokonaisuudessaan vuonna 1954. Päiväkirja oli kirjoitettu latinalaisilla aakkosilla (rōmaji), jotta hänen vaimonsa ei olisi ymmärtänyt niitä. 551 tankarunon kokoelman Ichiaku no suna Ishikawa sai päätökseen vuonna 1910. Hänen kirjoittamansa tankat olivat perinteisen muotoisia, mutta niissä käytetty kieli oli uudenlaista ja elävää. Ishikawa kuoli krooniseen sairauteen vain 26-vuotiaana; hän ehti ennen kuolemaansa julkaista vielä uudentyyppisiä runoja sisältäneen Yobuko no fue -kokoelman vuonna 1912. Kanashiki gangu -kokoelma julkaistiin postuumisti samana vuonna. ==Suomennettuja runoja== ;LähdeTakuboku Ishikawa, Linkki maailman runouteen, runotietokanta, Lahden kaupunginkirjasto. Päivitetty 19.3.2021, viitattu 10.5.2021 * julkaisussa: Sateen ääni sillalla: japanilaista runoutta, toim. Jaakko Anhava, Otava Helsinki 2007 ISBN 978-951-1-21576-9 Runot suomentanut Tuomas Anhava englannin-, saksan- ja ranskankielisten käännösten pohjalta. Joidenkin käännösten viimeistely Jaakko Anhava. ** Eikö teidän siis edes tee mieli elää, ** Yöt päivät huokaa kivihevosen korviin * julkaisussa: Runous 1984; nro 1. Runot suomentanut Kai Nieminen ** Kauhu kesäisessä kaupungissa ** Älä nouse * Loputtoman väittelyn jälkeen 1–2, suomentanut Kai Nieminen, julkaisussa: Kulttuurivihkot 1975; nro 6 * Nuoruus, suomentanut G. J. Ramstedt, teoksessa: Japanilaisia runoja. WSOY 1953 – 4. painos 1978 ISBN 951-0-07619-8Japanilaisia runoja, Finna.fi (sis. luettelon runoista) == Lähteet == == Aiheesta muualla == Luokka:Japanilaiset runoilijat Luokka:Vuonna 1886 syntyneet Luokka:Vuonna 1912 kuolleet
Youngstown (Ohio)

Youngstown on kaupunki Ohiossa Yhdysvalloissa. Se on Mahoningin piirikunnan hallinnollinen keskus. Se sijaitsee 105 kilometriä Clevelandista kaakkoon ja 100 kilometriä Pittsburghista luoteeseen. == Historia == Youngstownin kaupunki kasvoi nopeasti hiilikaivosten ja terästeollisuuden ansiosta: väkiluku oli vuonna 1880 hieman yli 15 000, mutta 50 vuotta myöhemmin yli 170 000. Vuosina 1893-1936 kaupungissa ilmestyi sanomalehti nimeltä Youngstown Vindicator. Tehdastyöläisten lakon vuoksi Ohion kuvernööri Martin L. Davey lähetti vuoden 1937 kesäkuussa Youngstownin alueelle Yhdysvaltain kansalliskaartin joukot ja julisti alueen poikkeustilaan. ==Urheilu== *Youngstown Phantoms, juniorijääkiekko *Mahoning Valley Thunder, pelaa amerikkalaista jalkapalloa muistuttavaa Arena footballia ==Ystävyyskaupungit== *Salerno, Italia *Spišská Nová Ves, Slovakia *Al-Bireh, Palestiina == Lähteet == ==Aiheesta muualla== *Kaupungin viralliset sivut Luokka:Ohion kaupungit
Yao Aziawonou

Yao Aziawonou (s. 30. marraskuuta 1979 Lomé, Togo) on togolainen jalkapalloilija. 185 senttimetriä pitkän Aziawonoun pelipaikka on keskikentällä. == Ura == Uransa aikana Aziawonou on pelannut lähinnä Sveitsissä, jossa hän on edustanut useita eri pääsarjaseuroja, muun muassa Baselia, Thunia ja Young Boysia. === Maajoukkueura === Togon maajoukkueessa ensimmäisen kerran jo vuonna 1995 pelannut Aziawonou on pelannut 34 A-maaottelua. Hän oli mukana MM-kisoissa 2006 ja tuli Etelä-Korea-ottelun lopussa vaihdosta kentälle sekä pelasi Ranska-ottelun kokonaan. == Lähteet == Luokka:Togolaiset jalkapalloilijat Luokka:Vuonna 1979 syntyneet Luokka:Elävät henkilöt
Lasse Kurkilahti

Lasse Antero Kurkilahti (s. 7. huhtikuuta 1948 Taivassalo)Kuka kukin on 2007, Otava 2006 on suomalainen ekonomi ja vuorineuvos. Hän on toiminut Elcoteq Oyj:n (nykyään Elcoteq SE), Kemira Oyj:n, Nokian Renkaat Oyj:n ja Raisio Oyj:n toimitusjohtajana. Hän on myös Elisa Oyj:n, SRV Yhtiöt Oyj:n ja Lassila & Tikanoja Oyj:n hallitusten jäsen. Kurkilahti on valmistunut ekonomiksi Turun kauppakorkeakoulusta 1971. == Lähteet== ==Aiheesta muualla== *HS.fi Talous *Jyrki Iivonen: Vuorineuvos opettelee arjen perusasioita. Helsingin Sanomat 6.4.2008 s. C9 Luokka:Suomalaiset yritysjohtajat Luokka:Vuorineuvokset Luokka:Vuonna 1948 syntyneet Luokka:Elävät henkilöt
Ferguson

Ferguson tarkoittaa seuraavia asioita: ==Henkilöt== * Adam Ferguson (1723–1816), skotlantilainen filosofi * Alex Ferguson (s. 1941), skotlantilainen jalkapallovalmentaja * Art Ferguson, Charlie Tuna (1944–2016), yhdysvaltalainen radiotoimittaja ja DJ * Barry Ferguson (s. 1978), skotlantilainen jalkapalloilija * Cathy Ferguson (s. 1948), yhdysvaltalainen uimari ja olympiavoittaja * Chris Ferguson (s. 1963), yhdysvaltalainen pokeriammattilainen * Christopher Ferguson (s. 1961), Yhdysvaltain laivaston kommodori ja astronautti * Colin Ferguson (s. 1972), kanadalainen näyttelijä * Craig Ferguson (s. 1962), skotlantilais-amerikkalainen viihdealan ammattilainen * Darren Ferguson (s. 1972), skotlantilainen jalkapallomanageri, Alex Fergusonin poika * Debbie Ferguson-McKenzie (s. 1976), bahamalainen pikajuoksija * Duncan Ferguson (s. 1971), skotlantilainen jalkapalloilija * Emma Ferguson (s. 1975), brittiläinen näyttelijä * Evan Ferguson (s. 2004), irlantilainen jalkapalloilija * Harry Ferguson (1884–1960), irlantilainen insinööri ja teollisuusmies * James Ferguson (1710–1776), skotlantilainen tähtitieteilijä * James Ferguson (1797–1867), yhdysvaltalainen tähtitieteilijä * James Ferguson-Lees (1929–2017), brittiläinen lintutieteilijä * James Ferguson (s. 1949), yhdysvaltalainen vesipalloilija * Jay R. Ferguson (s. 1974), yhdysvaltalainen näyttelijä * Jesse Tyler Ferguson (s. 1975), yhdysvaltalainen näyttelijä * John Howard Ferguson (1838–1915), yhdysvaltalainen tuomari * Keith Ferguson (s. 1972), yhdysvaltalainen ääninäyttelijä * Kevin Ferguson, Kimbo Slice (1974–2016), yhdysvaltalainen vapaaottelija * Larry Ferguson (s. 1940), yhdysvaltalainen elokuvaohjaaja ja -käsikirjoittaja * Lewis Ferguson (s. 1999), skotlantilainen jalkapalloilija * Maynard Ferguson (1928–2006), kanadalainen jazz-trumpetisti * Miriam A. Ferguson (1875–1961), yhdysvaltalainen demokraattipoliitikko ja Texasin kuvernööri * Niall Ferguson (s. 1964), skotlantilainen tietokirjailija ja historian professori * Priah Ferguson (s. 2006), yhdysvaltalainen näyttelijä * Rebecca Ferguson (s. 1986), englantilainen laulaja ja lauluntekijä * Rebecca Ferguson (s. 1983), ruotsalainen näyttelijä * Ruby Ferguson (1899–1966), englantilainen kirjailija * Sarah Ferguson (s. 1959), Yorkin herttuatar * Sheniqua Ferguson (s. 1989), bahamalainen pikajuoksija * Sophie Ferguson (s. 1986), australialainen tennispelaaja * Stacy Ferguson, Fergie (s. 1975), yhdysvaltalainen laulaja * Tony Ferguson (s. 1984), yhdysvaltalainen vapaaottelija * William Ferguson (1940–2007), eteläafrikkalainen F1-kuljettaja ==Paikkoja== *Ferguson (Iowa) *Ferguson (Kentucky) *Ferguson (Missouri) ==Traktorivalmistajat== * Ferguson, traktorimerkki * Ferguson-Brown, traktorimerkki * Massey Ferguson, traktorimerkki ==Muut== * Fleming and Ferguson, Skotlannissa toiminut laivanrakennusyhtiö * Ferguson Research, brittiläinen F1-talli * Harmaa Ferguson, Mikko Alatalon ja Sulo Aittoniemen albumi Luokka:Luettelot henkilöistä sukunimen mukaan
Al-Ahli

Al-Ahli () on egyptiläinen jalkapalloseura, joka on kotoisin Kairosta. Se on Egyptin ja Afrikan menestynein jalkapalloseura. Seuralla on Egyptissä miljoonia kannattajia, mikä tekee siitä yhden maailman kannatetuimmista seuroista. Joukkue käyttää punaista paitaa ja valkoisia housuja, ja sen kotiareena on Kairon kansainvälinen stadion. Seura on perustettu vuonna 1907. Al-Ahli on menestynein seura Afrikassa ja viides maailmassa kansainvälisillä kentillä FIFA:n virallisissa kilpailuissa. Seuralla on toimintaa myös muissa palloilulajeissa kuten koripallossa, käsipallossa sekä lentopallossa. Ensimmäinen helmikuuta vuonna 2012 Al Ahlyn kohdatessa Port Saidissa paikallisjoukkue Al Masryn syntyi mellakka, jossa kuoli 74 ihmistä ja satoja loukkaantui, suurin osa Al Ahlyn kannattajia. ==Saavutukset== ===Kotimaiset=== * Egyptin mestaruus (44): 1949, 1950, 1951, 1953, 1954, 1956, 1957, 1958, 1959, 1961, 1962, 1975, 1976, 1977, 1979, 1980, 1981, 1982, 1985, 1986, 1987, 1989, 1994, 1995, 1996, 1997, 1998, 1999, 2000, 2005, 2006, 2007, 2008, 2009, 2010, 2011, 2014, 2016, 2017, 2018, 2019, 2020, 2023, 2024 * Egyptin cup (36): 1924, 1925, 1927, 1928, 1930, 1931, 1937, 1940, 1942, 1943, 1945, 1946, 1947, 1949, 1950, 1951, 1953, 1956, 1958, 1961, 1966, 1978, 1981, 1983, 1984, 1985, 1989, 1991, 1992, 1993, 1996, 2001, 2003, 2006, 2007, 2017 * Egyptin Super Cup (9): 2003, 2005, 2006, 2007, 2008, 2010, 2011, 2014, 2015 ===Kansainväliset=== * Afrikan Mestarien liiga (9): 1982, 1987, 2001, 2005, 2006, 2008, 2012, 2013, 2020 * Afrikan Cup voittajien cup (4): 1984, 1985, 1986, 1993 * CAF Confederation Cup (1): 2014 * CAF Super Cup (4): 2002, 2006, 2007, 2009 * Arabian Mestarien liiga: 1996 Seurajoukkueiden maailmanmestaruuskilpailut *Pronssia: 2006 ==Valmentajat== * Labib Mahmoud * Hans-Jürgen Dörner (2000–2001) * Manuel José (2001–2002) * Jo Bonfrere (2002) * Toni Oliveira (2003) * Manuel José (11/2003–2009) * Nelo Vingada (2009) * Hossam El-Badry (2009–2010) * Abdul-Aziz Abdul-Shafi * Manuel José (1/2011–2/2012) * Juan Carlos Garrido (2014–5/2015) * José Peseiro (10/2015–1/2016) * Martin Jol (2–8/2016) * Hossam El-Badry (2016-) == Lähteet == * Jalkapallon pikkujättiläinen, Helsinki WSOY 2003, s. 193 ===Viitteet=== Luokka:Egyptiläiset jalkapalloseurat Luokka:Kairon urheilu Luokka:Vuonna 1907 perustetut urheiluseurat
Abraham Dee Bartlett

Abraham Dee Bartlett (27. lokakuuta 1812 Lontoo – 7. toukokuuta 1897 Lontoo) oli brittiläinen eläintieteilijä. Bartlettilla oli British Museumin lähellä pieni luontokauppa, jossa hän myi eläinten täyttämiseen käytettäviä tarvikkeita. Hänen maineensa eläintentäyttäjänä kasvoi suuresti ja töiden lisääntyessä hän muutti suurempaan liikehuoneistoon Camden Townissa. Hänen asiakkaitaan olivat muun muassa John Edward Gray, George Robert Gray, John Gould ja Edward Blyth. Hän oli säännöllisessä kirjeenvaihdossa Charles Darwinin kanssa antaen tietoa eläinten anatomiasta, pesimisestä ja elinympäristöistä. Darwin lahjoitti hänelle nimikirjoituksellaan varustetun Lajien synnyn ensipainoksen. Hän oli syntyisin kampaajan yhdeksänlapsisesta perheestä Covent Gardenista ja täysin itseoppinut. Lontoon vuoden 1851 maailmannäyttelyssä hän voitti eläintentäyttämisessä ensimmäisen palkinnon. Hän hoiti ja vartioi kuningattaren lintutarhaa Windsorissa tämän poissa ollessa. Hän oli Kristallipalatsin luonnonhistoriallisen osaston johtaja 1852–1859. Myöhemmin hänestä tuli Lontoon eläintarhan johtaja vuosiksi 1859–1897. Hän esitti, että eläintarhan eläinten tulisi saada mahdollisimman luonnollista ruokaa ja asua niiden luonnollista elinympäristöä muistuttavassa tilassa ja että niiden tulisi saada olla sekä ulkona että sisätiloissa. Hän nimesi erään nuoren afrikannorsun Jumboksi. Hän julkaisi suuren määrän kirjoituksia eläintarhassa tekemistään havainnoista. Kirjoitukset julkaistiin hänen kuolemansa jälkeen kahtena kirjana, Wild Animals in Captivity (1898) ja Life among Wild Beasts in ’the Zoo’ (1900). Bartlettilla oli seitsemän lasta, joista Clarence oli eläintarhan apulaisjohtaja ja Edward Bartlett (1836–1908) Maidstonen museon intendentti Kentissä 1874–1890 ja Sarawakin museon intendentti Borneossa 1895–1897. Bartlett kuvaili ja nimesi muun muassa ruskokiivin (Apteryx mantelli tai A. australis) 1852. == Lähteet == * Elämäkerta Luokka:Brittiläiset ornitologit Luokka:Vuonna 1812 syntyneet Luokka:Vuonna 1897 kuolleet
Sivakka-yhtymä

Sivakka-yhtymä Oy on oululainen yleishyödyllinen vapaarahoitteinen yhtiö, jonka toimiala on kiinteistöjen omistaminen ja hallinta sekä asuntojen vuokraaminen.Sivakka-yhtymä Oy: Historia, viitattu 22.12.2007 Yhtiö on täysin Oulun kaupungin omistama. Sivakka-yhtymään kuuluvat lisäksi vuokra-asuntoja välittävät tytäryhtiöt Oulun Sivakka Oy ja Oulun Tervatalot Oy, sekä rakenteelliseen kunnossapitoon erikoistunut Oulun Remonttimylly Oy. Yhtymän kiinteistöhuoltoyhtiö Oulun TOP-huolto Oy myytiin Lassila & Tikanojalle vuoden 2008 lopussa.Lassila & Tikanoja Oyj: L&T; osti Oulun TOP-Huolto Oy:n, viitattu 18.7.2011 Konserniin on kuulunut myös Oulun Pölli Oy, joka rekisteröitiin asunto-osakeyhtiöksi marraskuussa 2007.Sivakka-yhtymä: Talous: Sivakka 1.11.2007 alkaen, viitattu 22.12.2007 Yhtiön arvioitu liikevaihto vuonna 2024 on noin 64 miljoonaa euroa.Sivakka-yhtymä Oy Sivakka-yhtymä on Oulun suurin vuokranantaja. Vuonna 2024 Sivakka-yhtymän ja sen tytäryhtiöiden omistuksessa oli noin 8 400 vuokra-asuntoa ja sillä oli noin 14 000 vuokralaista. Noin kymmenesosa kaikista oululaisista asuu Sivakka-yhtymään kuuluvien yhtiöiden omistamissa asunnoissa. ==Lähteet== ==Aiheesta muualla== * Sivakka-yhtymä Oy Luokka:Oululaiset yritykset Luokka:Suomalaiset kiinteistöomistajat Luokka:Suomalaiset rakennuttajat
Sterling Hinds

Sterling Hinds (s. 31. lokakuuta 1961 Toronto) on kanadalainen entinen pikajuoksija. Hänen uransa suurin saavutus on pikaviestin pronssimitali Los Angelesin olympialaisista 1984. Hänen lisäkseen Kanadan joukkueeseen kuuluivat Ben Johnson, Tony Sharpe ja Desai Williams. Luokka:Kanadalaiset pikajuoksijat Luokka:Kanadalaiset olympiamitalistit Luokka:Vuonna 1961 syntyneet Luokka:Elävät henkilöt
It’s Only Rock ’n’ Roll

It’s Only Rock ’n’ Roll on brittiläisen rockyhtyeen The Rolling Stonesin lokakuussa 1974 julkaistu albumi. Se on yhtyeen järjestyksessään kahdestoista Britanniassa ja neljästoista Yhdysvalloissa julkaistu studioalbumi. Levy nousi Britannian listan kakkoseksi ja Yhdysvalloissa listaykköseksi. It’s Only Rock ’n’ Roll jäi yhtyeessä vuodesta 1969 lähtien soittaneen kitaristi Mick Taylorin viimeiseksi Rolling Stones -albumiksi, sillä hän lähti yhtyeestä levyn ilmestymisen jälkeen. Taylorin seuraaja Ron Wood tekee ensiesiintymisensä Rolling Stonesissa nimikappaleella ”It’s Only Rock ’n’ Roll (But I Like It)”, jota hän oli mukana kirjoittamassa ja soittaa levytetyllä versiolla akustista kitaraa. Virallisesti Wood liittyi yhtyeen jäseneksi vuonna 1975. Nimikappaleesta on muodostunut yksi yhtyeen suurimmista klassikoista. Se julkaistiin singlenä, kuten myös The Temptations -cover ”Ain’t Too Proud to Beg”. Albumin kansikuvan on tehnyt belgialainen taiteilija Guy Peellaert. Hän suunnitteli myös David Bowien samana vuonna ilmestyneen Diamond Dogs -albumin kansitaiteen. ==Kappaleet== *Kaikki kappaleet kirjoittaneet Mick Jagger ja Keith Richards, ellei toisin mainita. A-puoli # # # # # B-puoli # * (remasteroidulla CD-versiolla pituus on 5.01) # # # # ==Kokoonpano== ===The Rolling Stones=== *Mick Jagger - laulu, taustalaulu, kitara, sähkökitara *Keith Richards - taustalaulu, sähkökitara, akustinen kitara, basso *Mick Taylor - sähkökitara, slide-kitara, akustinen kitara, basso *Charlie Watts - rummut *Bill Wyman - basso, syntetisaattori ===Vierailijat=== *Nicky Hopkins - piano *Billy Preston - piano, klavinetti, urut *Ian Stewart - piano *Ray Cooper – perkussio *Blue Magic - taustalaulu *Charlie Jolly - tabla *Ed Leach - lehmänkello *Kenney Jones - rummut (kappaleessa ”It's Only Rock ’n Roll (But I Like It)”) *Willie Weeks - basso (kappaleessa ”It's Only Rock ’n Roll (But I Like It)”) *David Bowie – taustalaulu (kappaleessa ”It's Only Rock ’n Roll (But I Like It)”) *Ron Wood - 12-kielinen akustinen kitara, taustalaulu (kappaleessa ”It's Only Rock ’n Roll (But I Like It)”) ==Lähteet== Luokka:The Rolling Stonesin albumit Luokka:Vuoden 1974 albumit
Quizás

Quizás on Enrique Iglesiasin albumi, joka nauhoitettiin vuonna 2002 Espanjassa. Laulaja voitti Latin Grammyn parhaasta lauluäänestä pop-albumilla vuonna 2003. ==Kappaleet== #"Tres Palabras" – 4:23 #"Para Qué la Vida" – 4:05 #"La Chica de Ayer" – 3:58 #"Mentiroso'" – 3:55 #"Quizás" – 4:11 #"Pienso En Tí" – 4:18 #"Marta" – 4:23 #"Suéltame las Riendas" – 3:55 #"Mamacita" – 4:52 #"Mentiroso [Versión Mariachi]" – 3:51 #"No Apagues la Luz" – 3:49 Luokka:Vuoden 2002 albumit Luokka:Enrique Iglesiasin albumit
Themiste

Themiste oli kreikkalaisessa mytologiassa Iloksen ja Eurydiken tytär ja Laomedonin sisar. Puolisollensa Kapykselle, Assarakoksen pojalle, hän synnytti pojan, joka sai nimen Ankhises.Apollodoros, Bibliotheke ('Kirjasto') 3.12.2 (engl. käännös) == Lähteet == Luokka:Kreikkalainen mytologia
Skanssi (laiva)

Skanssi on laivojen miehistön ja alemman päällystön yhteinen majoitus- ja oleskelutila. Skanssit jakautuivat aseman mukaan; luotseilla oli oma skanssinsa, koska he olivat tavallaan ulkopuolisia. Pursimies, kirvesmies ja donkeymies majailivat yleensä miehistön skanssissa, ellei heille ollut järjestetty omia tiloja; konemestareilla ja perämiehillä oli omat tilansa, päälliköllä poikkeuksetta oma hytti. Järjestelmää noudatettiin pisimpään majakkalaivoissa, muilta laivoilta se hävisi toisen maailmansodan jälkeen. Silloin laivoihin alkoi tulla 3–4 hengen hyttejä myös miehistölle. ==Lähteet== Luokka:Vesiliikenne
Khandi Alexander

Khandi Alexander (s. 4. syyskuuta 1957 New York, Yhdysvallat) on yhdysvaltalainen näyttelijä, koreografi ja tanssija. == Ura == Alexander esiintyi 1980-luvun loppupuolella ja 1990-luvun alussa pienissä rooleissa tv- sarjoissa, elokuvissa ja Broadway-musikaaleissa, kuten Dreamgirls. Vuosina 1988–1992 hän toimi koreografina Whitney Houstonin maailmankiertueella. Vuosina 1995–1998 Alexander esitti Cathrine Dukea tilannekomediassa NewsRadio ja 2002–2008 patologi Alexx Woodsia draamasarjassa CSI: Miami. Lisäksi Khandi on näytellyt monissa elokuvissa. Hän esitti televisiosarjassa Teho-osasto Peter Bentonin Jackie-siskoa ja sarjassa Treme LaDonna Batiste-Williamsia. Vuonna 2015 hänellä oli rooli kuuluisasta blues-laulajasta, Bessie Smithistä, kertovassa elokuvassa Bessie, jossa hän esitti päähenkilön vanhempaa siskoa. == Lähteet == ==Aiheesta muualla== * * Khandi Alexanderin henkilökuva Yahoo!TV:ssä Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Vuonna 1957 syntyneet Luokka:Elävät henkilöt
Helen Morgan

Helen Morgan voi viitata seuraaviin: * Helen Morgan (1902–1941), kapakkalaulajatar * Helen Morgan (1951–), vuoden 1974 Miss Maailma -kilpailun voittaja.
Kapys

Kapys oli kreikkalaisessa mytologiassa useamman eri miespuolisen henkilön nimi. * Assarakoksen poika ja Themisteen puoliso, joka oli Ankhiseen isä ja siten Aineiaan isoisä.Apollodoros, Bibliotheke ('Kirjasto') 3.12.2–3 (engl. käännös). * Troijalainen, joka varoitti muita kaupunkilaisia olemaan tuomatta kreikkalaisten jälkeensä jättämää Troijan puuhevosta kaupungin muurien sisäpuolelle, vaan kehotti sen sijaan joko työntämään sen mereen, polttamaan tai edes testaamaan keihäille hevosen onttoutta piilopaikkojen varalta.Vergilius, Aeneis ii.21-39 (engl. käännös) * Aineiaan jälkeläinen ja Alba Longan kuningas.Vergilius, Aeneis vi.756-787 (engl. käännös) == Lähteet == Luokka:Kreikkalainen mytologia
Red Amick

Richard "Red" Amick (19. tammikuuta 1929 Kansas City, Missouri - 16\. toukokuuta 1995 Crystal River, Florida) oli yhdysvaltalainen moottoriurheilija. Hän osallistui Indianapolis 500 -kilpailuun vuosina 1959-1960. Vuonna 1959 hän keskeytti ja vuonna 1960 hän oli sijalla 11. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1929 syntyneet Luokka:Vuonna 1995 kuolleet